Ħadd ma’ weġġa fortunatament meta trailer kbir ċeda minn Pjazza San Ġorg il-Belt għal isfel fi Triq l-Arċisqof, bil-kabina kważi tmiss mal-bieb tal-għassa tal-Pulizija. Il-Pulizija qalet li dan it-trailer kien ipparkjat oriġinalment viċin il-Caffetteria Cordina fi Triq ir-Reppublika iżda għal xi raġuni beda miexi waħdu probabilment għaliex kien mgħobbi ħafna u jista’ jagħti każ li ma’ kellux il-hand brake issikat tajjeb. L-inċident seħħ għal ħabta tal-4.30am. Infetħet inkjesta dwar il-każ.